มีศักดิ์ นาครัตน์

มีศักดิ์ นาครัตน์ (20 เมษายน พ.ศ. 2481 - 18 ตุลาคม พ.ศ. 2555) อดีตนักร้อง นักแสดง นักแต่งเพลง และผู้กำกับชื่อดัง มีผลงานการขับร้องเพลงแปลง เพลงโฆษณา เพลงประกอบภาพยนตร์ไว้มากมายจนได้รับฉายาว่า  ราชาเพลงโฆษณาภาพยนตร์  และเป็น 1 ในสมาชิก  คณะสามศักดิ์  วงดนตรีชื่อดังในอดีต

 ประวัติ 
 ภูมิหลัง 
มีศักดิ์ นาครัตน์ เกิดเมื่อวันที่พุธ 20 เมษายน พ.ศ. 2481 ที่บางช้าง จังหวัดสมุทรสาคร บิดาชื่อเปล่ง นาครัตน์ มารดาชื่อไสว ณ บางช้าง เป็นบุตรคนโตในบรรดาพี่น้อง 2 คน ครอบครับย้ายมาอยู่กรุงเทพฯ ตั้งแต่มีศักดิ์ยังเด็ก โดยเริ่มเข้ารับการศึกษาที่โรงเรียนวัดจักรวรรดิราชาธิวาส ศึกษาต่อชั้นมัธยมศึกษาที่โรงเรียนไพศาลศิลป์ จนสำเร็จการศึกษาระดับอนุปริญญาที่โรงเรียนอุเทนถวายเมื่อพ.ศ. 2500

 เข้าสู่งการ 
มีศักดิ์ สนใจในการขับร้องเพลงมาตั้งแต่เด็ก ๆ ขณะที่ศึกษาอยู่ได้เป็นนักร้องประจำวงดนตรีไทยเดิมของโรงเรียน และเป็นตัวแทนของโรงเรียนไปแข่งร้องเพลงไทยเดิมอยู่บ่อยครั้ง โดยมีคู่แข่งคนสำคัญคือ คุณสุรางค์ ดุริยพันธ์ุ ต่อมาได้รับคัดเลือกให้เป็นตัวแทนลูกเสือไทยไปประชุมที่ประเทศมาเลเซีย มีศักดิ์ได้ขึ้นไปแสดงความสามารถในด้านการร้องเพลงให้แก่ลูกเสือทั่วโลก จนเมื่อมาศึกษาที่โรงเรียนอุเทนถวาย มีศักดิ์มีโอกาสได้ร่วมร้องเพลงกับวงดนตรีอร่ามและสหายของคุณครูอร่าม ขาวสะอาดนักแต่งเพลงชื่อดังและได้ร่วมบันทึกแผ่นเสียงเป็นลูกคู่หรือขับร้องหมู่ในเพลงต่าง ๆ

ต่อมาได้มีโอกาสร้องเพลงที่โรงละครต่าง ๆ ก่อนจะทำการแสดง จนได้พบกับครูสุรพล โทณะวณิก ครูสุรพลเห็นถึงความสามารถของมีศักดิ์ จึงพามีศักดิ์มาอยู่กับวงดนตรีชื่นชุมนุมศิลปินของอดิศักดิ์ เศวตนันท์และสวลี ผกาพันธุ์ จากนั้นจึงได้บันทึกแผ่นเสียงเพลงเดี่ยวของตัวเองเป็นครั้งแรก ในเพลงโฆษณาภาพยนตร์เรื่องสามรักในปารีส เมื่อพ.ศ.2499 แต่มีศักดิ์มาโด่งดังสุดขีดในเพลงที่สองของชีวิต เพลงที่ถือว่าเป็นเอกลักษณะประจำตัวของตน เพลง ”แดดออก“  ที่ครูสุรพลดัดแปลงมาจากเพลง Day-o (Banana Boat Song) ของ Harry Belafonte จากนั้นมีศักดิ์ได้เป็นนักร้องรับเชิญให้กับวงดนตรีต่าง ๆ และขับร้องเพลงตามไนต์คลับที่มีชื่อเสียงในสมัยนั้น

มีศักดิ์ได้ร่วมกับสักรินทร์ ปุญญฤทธิ์และทนงศักดิ์ ภักดีเทวาตั้งวงดนตรีชื่อ ”สามศักดิ์“  ขึ้น ร่วมด้วย อดุลย์ กรีน อรสา อิศรางกูร ณ อยุธยาและนักร้องรับเชิญจินตนา สุขสถิตย์ ทำการแสดงที่ไทยทีวีช่อง 4 บางขุนพรหมและตามไนต์คลับต่าง ๆ คมเคียวคมปากกา: อุทยานผี-มีศักดิ์  นสพ.คมชัดลึก, สิงหาคม 2548

 ชีวิตส่วนตัว 
มีศักดิ์สมรสกับกฤษณา นาครัตน์ มีบุตรด้วยกัน 3 คน

ผลงานเพลง
 เพลงโฆษณาภาพยนตร์ (สปอตโฆษณา) 
 2499: สามรักในปารีส
 2501: เห่าดง
 2502: สี่คิงส์
 2502: คะนองปืน
 2502: จ้าวนักเลง
 2502: เลือดทาแผ่นดิน
 2503: เสือเฒ่า
 2504: ดรรชนีนาง
 2505: ทับสมิงคลา
 2505: สิงห์เมืองชล
 2506: เขี้ยวพิษ
 2506: ชโลมเลือด
 2506: ตะวันหลั่งเลือด
 2507: เลือดแค้น
 2507: ร้อยป่า
 2507: ศึกประจันตคาม
 2507: ชายชาตรี
 2508: ชาติฉกรรจ์
 2508: ฉัตรดาว
 2508: แผ่นดินสวรรค์
 2509: เสือเหลือง
 2509: ซัมเซ็ง
 2511: สิงห์เหนือเสือใต้
 2511: ป้อมปืนตาพระยา
 2512: ลูกเขย
 2512: อภินิหารอาจารย์ทอง
 2512: ความรักเจ้าขา
 2514: เขยตีนโต
 2516: บ้า
 2518: หนุมานพบ 5 มดแดง
 2519: แซ่บ
และอื่น ๆ

 เพลงประกอบภาพยนตร์ 
 2506: เรื่องมือเสือ
 เพลงรักเธอเท่านั้น
 2508: เรื่องเงิน เงิน เงิน 
 เพลงเรือจ้าง
 เพลงอารามบอย
 เพลงมาร์ชลูกหนี้
 เพลงเงิน เงิน เงิน
 เพลงเมา เมา เมา
 2508: เรื่องเทพบุตรนักเลง
 เพลงเสเหล่เมา
 2509: เรื่องกาเหว่า
 เพลงบ้านไร่สลูบปี้
 2509: เรื่องนกเอี้ยง
 เพลงนกเอี้ยง
 2511: เรื่องเป็ดน้อย
 เพลงริน ริน ริน
 เพลงวีรกรรม
 2511: เรื่องพระลอ
 เพลงลาวเจริญศรีประยุกต์
 2511: เรื่องแมวไทย
 เพลงแมวไทย
 2516: เรื่องท่าเตียน
 เพลงท่าเตียน
และอื่น ๆ

 เพลงแปลง 
 แดดออก (ดัดแปลงมาจาก dey-o)เพลงแดดออก
 ท่าแฉลบ (ดัดแปลงมาจากเพลงท่าฉลอม)
 ธัมโม สังโฆ (ดัดแปลงมาจากเพลง Let’s Limbo Some More )
 น้ำพริกปลาทู (ดัดแปลงมาจากเพลงสุกี้ยากี้)เพลงน้ำพริกปลาทู
 บางขวาง (ดัดแปลงมาจากเพลงนกน้อยในกรงทอง)
 ผู้หญิงเยอะแยะ (ดัดแปลงมาจากเพลง Ruby ruby du)
 แผ่นดินของเรา (ดัดแปลงมาจากเพลง Exodus)
 ฝนตก (ดัดแปลงมาจากเพลง The diamonds)
 ราชสีห์กับหนู (ดัดแปลงมาจากเพลง Tom Dooley)
 ลิมโบ้ลอดรั้ว (ดัดแปลงมาจากเพลง Limbo rock)
 แสนเข็ด (ดัดแปลงมาจากเพลงแสนแสบ)
 หัวใจไม้ (ดัดแปลงมาจากเพลง Wooden Heart)
 อะไรจะขะไหนหนาด (ดัดแปลงมาจากเพลง Poison levy)
 อุทยานผี (ดัดแปลงมาจากเพลงอุทยานดอกไม้)
และอื่น ๆ

 เพลงทั่วไป 
คองก้าลาก่อน, เจ็บแสบ, แตกดังโพละ, น้ำสังข์หลั่งน้ำตา, บ้องตันเข้ากรุง, แม่ฟันเลี่ยมทอง(คู่ดารารัตน์ เกียรติเกิดสุข), แมวเหมียว, แม่มันแกว, ยั่วตาเสือ, รักเธอจนตาย, โอเลี้ยง และอื่น ๆ

 ผลงานการแสดง 
 ผลงานภาพยนตร์
 พ.ศ. 2501 : รมดี
 พ.ศ. 2501 : บุกแหลก
 พ.ศ. 2502 : วนาลี
 พ.ศ. 2502 : ดวงใจที่รัก
 พ.ศ. 2502 : พล นิกร กิมหงวน ตะลุยฮาเร็ม
 พ.ศ. 2503 : สุดชีวิต
 พ.ศ. 2504 : ดำทมิฬ
 พ.ศ. 2504 : คู่พิศวาส
 พ.ศ. 2504 : ท่าฉลอม
 พ.ศ. 2505 : มนต์รักบ้านนา
 พ.ศ. 2506 : ล้างถิ่นเสือ
 พ.ศ. 2507 : สิงห์ล่าสิงห์
 พ.ศ. 2508 : เงิน เงิน เงิน
 พ.ศ. 2509 : โสนน้อยเรือนงาม 
 พ.ศ. 2509 : อรุณเบิกฟ้า
 พ.ศ. 2509 : พิมพิลาไลย
 พ.ศ. 2511 : เป็ดน้อย
 พ.ศ. 2511 : พระลอ
 พ.ศ. 2514 : ทะโมนไพร
 พ.ศ. 2514 : หนึ่งนุช
 พ.ศ. 2516 : ผู้กองยอดรัก
 พ.ศ. 2517 : กังหันสวาท
 พ.ศ. 2523 : ผ่าปืน
พ.ศ. 2531 : ครั้งเดียวก็เกินพอ
 พ.ศ. 2540 : ถนนนี้หัวใจข้าจอง
 พ.ศ. 2543 : สตางค์
 พ.ศ. 2544 : สุริโยไท
 พ.ศ. 2546 : นายขนมต้ม
 พ.ศ. 2548 : นาค รักแท้ วิญญาณ ความตาย
 พ.ศ. 2549 : มอ ๘
 พ.ศ. 2551 : รักสยามเท่าฟ้า

 ผลงานละครโทรทัศน์ 
 พ.ศ. 2511 :   เพื่อมาตุภูมิ ช่อง 5
 พ.ศ. 2513 - 2539 : ดำรงตำแหน่งรองหัวหน้าฝ่ายผลิตรายการโทรทัศน์ของสถานีโทรทัศน์ไทยทีวีสีช่อง 3
 พ.ศ. 2527 :   สุดสายป่าน ช่อง 3
 พ.ศ. 2528 :   คำพิพากษา ช่อง 3
 พ.ศ. 2528 :   เบญจรงค์ห้าสี ช่อง 3
 พ.ศ. 2529 :   เหลือแต่รอยอาลัย ช่อง 3
 พ.ศ. 2529 :   แก้วราหู ช่อง 3
 พ.ศ. 2529 :   สายโลหิต ช่อง 3
 พ.ศ. 2533 :   แม่นาคพระโขนง ช่อง 3
 พ.ศ. 2534 :   ผีขี้เหงา ช่อง 3
 พ.ศ. 2535 :   สมเด็จพระสุริโยทัย ช่อง 3
 พ.ศ. 2539 :   แม่นาคพระนคร ช่อง 7
 พ.ศ. 2539 :   ดั่งดวงหฤทัย ช่อง 7
 พ.ศ. 2540 :   เงิน เงิน เงิน ช่อง 7
 พ.ศ. 2544 :   ขมิ้นกับปูน ช่อง 3
 พ.ศ. 2546 :   นายร้อยสอยดาว ช่อง 3
 พ.ศ. 2546 :   ทีเด็ด ครูพันธุ์ใหม่จิตพิสัยเดือด ช่อง 3
 พ.ศ. 2550 :   ตากสินมหาราช ช่อง 3

 ผลงานกำกับการแสดง 
 พ.ศ. 2523 :   บางระจัน ช่อง 3
 พ.ศ. 2525 :   ไฟ  ช่อง 3
 พ.ศ. 2525 :   ปีกทอง  ช่อง 3
 พ.ศ. 2528 :   ค่าของคน ช่อง 3
 พ.ศ. 2529 :   แก้วราหู ช่อง 3
 พ.ศ. 2529 :   สายโลหิต ช่อง 3

 พิธีกร 
 รายการ มิวสิคสแควร์ เย็นวันอาทิตย์ ทางไทยทีวีสี ช่อง 3 พ.ศ. 2520 คู่กับ สุดา ชื่นบาน

 บั้นปลายชีวิต 
มีศักดิ์ป่วยด้วยโรคโรคเบาหวาน จนมีอาการกระทบกระเทือนต่อระบบสายตา แต่มีร่างกายและจิตใจที่แข็งแรงดี พักอาศัยอยู่กับครอบครัวที่ บ้านสวนธน ข้างเซ็นทรัลรัตนาธิเบศร์ มีสมาคมคนแก่ประจำอยู่ที่ ร้านเมสโซ ชั้นสองของเซ็นทรัลฯบันเทิง ไทยโพสต์ 25 กุมภาพันธ์ 2550ซึ่งมีศักดิ์จะต้องแวะไปเป็นประจำทุกวัน กระทั่งเช้าของวันที่ 18 ตุลาคม พ.ศ. 2555  มีศักดิ์ นาครัตน์ ได้เสียชีวิตด้วยโรคมะเร็งปอด สิริอายุได้ 74 ปีนักร้องอารมณ์ดี "มีศักดิ์ นาครัตน์" เสียแล้ว จากผู้จัดการออนไลน์

 รางวัล  
 รางวัลแผ่นเสียงทองคำพระราชทาน ประเภทวง เพลง และกรุ๊ปคณะสามศักดิ์ เพลง แมวเหมียว พ.ศ. 2509
 รางวัลกาชาดสมนาคุณพระราชทาน  พ.ศ. 2510 และ พ.ศ. 2519
 รางวัลเมขลา ผู้กำกับรายการดีเด่น จากละคร พิษสวาท ทางไทยทีวีสีช่อง 3 พ.ศ. 2524
 รางวัลเมขลา  ผู้แสดงประกอบชายยอดเยี่ยม จากละคร คำพิพากษา บทครูใหญ่ ทางไทยทีวีสีช่อง 3 พ.ศ. 2528
 รางวัลเมขลา  ผู้ประพันธ์เพลงดีเด่น จากละคร สายโลหิต ทางไทยทีวีสีช่อง 3 พ.ศ. 2529

อ้างอิง




 เพลงภาพยนตร์ โกลด์ไลตันอัศวินทองคำ โดย มีศักดิ์ นาครัตน์ จากภาพยนตร์ โกลด์ไลตัน

หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแต่งเพลงชาวไทย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:ผู้กำกับละครโทรทัศน์ชาวไทย
หมวดหมู่:เสียชีวิตจากมะเร็งปอด